Lietuvos savivaldybių asociacijos

apdovanojimų nuostatų 1 priedas

**KANDIDATO, TEIKIAMO AUKSINĖS KRIVŪLĖS RITERIO APDOVANOJIMUI, ANKETA**

1. Kandidato vardas, pavardė **Birutė Vanagienė**
2. Dabartinės pareigos **visuomenės veikėja, pensininkė**
3. Savivaldybė, kurios taryba teikia kandidatūrą **Lazdijų rajono savivaldybė**
4. Kandidato nuopelnai savivaldai nacionaliniu mastu arba konkrečiai savivaldybei (įvardinti konkrečiai, ne daugiau 5 tezių):

* ilgametė kultūros ir švietimo darbuotoja, Lazdijuose įkūrė kunigo, poeto, „Žiburio“ gimnazijos direktoriaus Motiejaus Gustaičio muziejų bei Lazdijų istorijos, kultūros ir švietimo muziejų;
* aktyvi visuomenininkė ir kraštotyrininkė, už kraštotyrinę veiklą renkant bei pristatant informaciją (skaitant pranešimus, rengiant straipsnius bei publikacijas) apie iškilias Lazdijų rajono savivaldybės asmenybes ir nusipelniusius žmones suteiktas Garbės kraštotyrininkės vardas;
* puoselėja Dzūkijos etnokultūrą, renka ir atlieka dainas, pasakojimus, užrašo įžymių rajono tautodailininkų, amatų ir folkloro žinovų prisiminimus, knygos apie Lazdijų krašto senuosius amatininkus bendraautorė;
* eidama lietuvių kalbos mokytojos pareigas kartu su lietuvių kalbos mokytoja eksperte Joana Vaikšnoraite parašė lietuvių kalbos vadovėlį „Kalbos namai. Pagalbinė lietuvių kalbos mokomoji priemonė mokiniams, mokytojams, tėvams“;
* už aktyvią kultūrinę, pilietinę bei visuomeninę veiklą suteiktas Lazdijų rajono savivaldybės garbės pilietės vardas.

1. Savivaldybės tarybos sprendimas teikti kandidatūrą (išrašas)